CELEX: 32016D0398
Language: ro
Date: 2016-03-16 00:00:00
Title: Decizia de punere în aplicare (UE) 2016/398 a Comisiei din 16 martie 2016 de autorizare a introducerii pe piață a pâinii tratate cu ultraviolete ca aliment nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2016) 1527]

18.3.2016   
            
            
               RO
            
            
               Jurnalul Oficial al Uniunii Europene
            
            
               L 73/107
            
         DECIZIA DE PUNERE ÎN APLICARE (UE) 2016/398 A COMISIEI
   din 16 martie 2016
   de autorizare a introducerii pe piață a pâinii tratate cu ultraviolete ca aliment nou în temeiul Regulamentului (CE) nr. 258/97 al Parlamentului European și al Consiliului
   
      
         [notificată cu numărul C(2016) 1527]
      
   
   (Numai textul în limba suedeză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La 12 februarie 2014, societatea Viasolde AB, care produce echipamentul pentru tratamentul cu ultraviolete, a înaintat o cerere către autoritățile competente din Finlanda pentru introducerea pe piață a pâinii tratate cu ultraviolete (UV) ca aliment nou, în sensul articolului 1 alineatul (2) litera (f) din Regulamentul (CE) nr. 258/97. Obiectivul tratamentului cu ultraviolete este de a crește conținutul de vitamină D al pâinii, ceea ce înseamnă că valoarea nutrițională a pâinii ar fi în mod semnificativ diferită de valoarea nutrițională a pâinii coapte în mod tradițional.
            
         
               (2)
            
            
               La 14 martie 2014, organismul competent de evaluare a alimentelor din Finlanda a emis un raport de evaluare inițială. În respectivul raport, organismul a concluzionat că pâinea tratată cu ultraviolete îndeplinește criteriile privind alimentele noi prevăzute la articolul 3 alineatul (1) din Regulamentul (CE) nr. 258/97.
            
         
               (3)
            
            
               La data de 19 martie 2014, Comisia a transmis raportul de evaluare inițială celorlalte state membre.
            
         
               (4)
            
            
               În termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97, au fost prezentate obiecții motivate.
            
         
               (5)
            
            
               La 13 noiembrie 2014, Comisia a consultat Autoritatea Europeană pentru Siguranța Alimentară (EFSA), solicitându-i să efectueze o evaluare suplimentară a pâinii tratate cu UV ca aliment nou, în conformitate cu Regulamentul (CE) nr. 258/97.
            
         
               (6)
            
            
               La 11 iunie 2015, EFSA a concluzionat, în „Scientific Opinion on the safety of UV-treated bread as a novel food” („Aviz științific privind siguranța pâinii tratate cu ultraviolete ca aliment nou”) (2), că pâinea îmbogățită cu vitamina D2 prin tratarea cu ultraviolete este sigură în condițiile de utilizare propuse.
            
         
               (7)
            
            
               Prin urmare, avizul oferă suficiente motive pentru a se stabili că pâinea tratată cu ultraviolete ca aliment nou respectă criteriile prevăzute la articolul 3 alineatul (1) din Regulamentul (CE) nr. 258/97.
            
         
               (8)
            
            
               Regulamentul (CE) nr. 1925/2006 al Parlamentului European și al Consiliului (3) stabilește cerințe privind adaosul de vitamine și minerale, precum și de anumite substanțe de alt tip în alimente. Utilizarea pâinii tratate cu ultraviolete ar trebui autorizată fără a aduce atingere cerințelor din aceste acte legislative.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Pâinea tratată cu ultraviolete, astfel cum se specifică în anexa I, poate fi introdusă pe piață ca aliment nou la un nivel maxim de 3μg de vitamină D2 per 100 g, fără a aduce atingere dispozițiilor specifice din Regulamentul (CE) nr. 1925/2006.
   Articolul 2
   La descrierea de pe etichetarea alimentelor se adaugă următorul text „conține vitamina D produsă prin tratament cu ultraviolete”.
   Articolul 3
   Prezenta decizie se adresează Viasolde AB, Dalstigen 4, 262 63, Ängelholm, Suedia.
   
      Adoptată la Bruxelles, 16 martie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2015; 13(7):4148.
   
      (3)  Regulamentul (CE) nr. 1925/2006 al Parlamentului European și al Consiliului din 20 decembrie 2006 privind adaosul de vitamine și minerale, precum și de anumite substanțe de alt tip în produsele alimentare (JO L 404, 30.12.2006, p. 26).
   
      ANEXĂ
      
         SPECIFICAȚIILE PÂINII TRATATE CU ULTRAVIOLETE
      
      
         Definiție
      
      Pâinea tratată cu ultraviolete înseamnă pâine și chifle dospite cu drojdie (fără glazuri), la care se aplică un tratament cu radiații ultraviolete după coacere pentru a converti ergosterolul în vitamina D2 (ergocalciferol).
      Radiații ultraviolete: un proces de radiere în lumină ultravioletă cu lungimea de undă cuprinsă în intervalul 240-315 nm, timp de cel mult 5 de secunde și cu un aport de energie de 10-50 mJ/cm2.
      
         Vitamina D2
         
      
      
                  Denumire chimică
               
               
                  (5Z,7E,22E)-3S-9,10-secoergosta-5,7,10(19),22-tetraen-3-ol
               
            
                  Sinonim
               
               
                  Ergocalciferol
               
            
                  Nr. CAS
               
               
                  50-14-6
               
            
                  Masă moleculară
               
               
                  396,65 g/mol
               
            
         Conținut
      
      
                  Vitamina D2 (ergocalciferol) în produsul final
               
               
                  0,75-3 μg/100 g (1)
                  
               
            
                  Drojdie în aluat
               
               
                  1-5 g/100 g (2)
                  
               
            
         (1)  EN 12821, 2009, Standard european.
      
         (2)  Calculul rețetei.